laion/Wikipedia-Exotic huggingface dataset:
בית הכנסת באנדריאקה

בית הכנסת העתיק באנדריאקה (Andríaca; בטורקית: Andriake; ביוונית עתיקה: Ἀνδριάκη) בחבל ליקיה ההיסטורית, בדרום מערב טורקיה, התקיים בשלהי העת העתיקה. אנדריאקה שימשהּ כנמלהּ של העיר מירה (Myra) העתיקה, כיום העיירה דמרה (Demre). הנמל (שבשפך הנהר Andráki) התמלא במהלך השנים בסחף, והעיר ירדה מגדולתה. בית הכנסת זוהה ב-2009 בחפירות שנערכו באנדריאקה העתיקה בראשות נֶבזאט צֶ'וויק (Nevzat Çevik) (טר') מאוניברסיטת אַקדֶניז (אנ') באנטליה ובעצת חנן אשל מאוניברסיטת בר-אילן. עד לחפירות אלה הוגדר המבנה כסבסטיאון – מקדש לכבוד הקיסרים מן השושלת היוליו-קלאודית. ככל העולה מהחפירות החדשות, בית הכנסת נבנה במאה הרביעית והורחב במאה החמישית. זיהויו נקבע על פי סממני יהדות שנחשפו באתרו – דימויי מנורת שבעה קנים, שופר, אתרוג ולולב וכן כתובות הנושאות מסר יהודי ("שלום על ישראל") ואותיות עבריות. מבנה בית הכנסת, שכיוונו צפון–דרום, היה מלבני (7.25 5x מ') והוא רוצף באריחי חרס רבועים. תקרתו נתמכה בארבעה עמודים. בשלב מאוחר נוסף בקצהו הדרומי אפסיס ברוחב כ-4 מ' ששרד לגובה של כ-4 מ'.רצפת האפסיס גבוהה בכ-1.5 מ' מרצפת האולם. קיר תמך הפריד בין האפסיס לבין אולם התפילה ועל גביו הוצב סורג. בתוך בית הכנסת נבנה יציע בצורת האות 'ח', ומדרגות אבן הוליכו אליו מן הכניסה שבקיר הצפוני. על רצפת המבנה התגלו לוחות שיש של הסורג. אחד מהם מעוטר בתבליט של מנורת שבעה קנים שמצדדיה דימויי שופר, אתרוג ולולב. מתחת לקני המנורה בולט מוטיב הסלילים המוכר מתיאורי מנורות שנתגלו באסיה הקטנה וגם ממנורות שנמצאו בארץ ישראל, והוא מייצג את מגילות התורה. בחלק העליון של לוח הסורג, מעל תבליט המנורה, נחקקה כתובת ביוונית המתעדת תרומה ובצדה נחרתו מנורה נוספת וסימני ארבעת המינים. כתובת שנמצאה בראש לוח סורג אחר, אף היא מתעדת תרומה, מסתיימת במילים "שלום על ישראל" ביוונית ובמשלב אותיות (ליגטורה) של המִלה "שלום" בעברית. שניים משמות האנשים הנזכרים בכתובות הם עבריים – שמואל ויהושע. מיקומו המרכזי של בית הכנסת – בלב העיר, מעל לנמל וסמוך למבנה הגזית הגדול שבנה הקיסר אדריאנוס לממגורות (Hurrea), יש בו להעיד על מצבה של הקהילה היהודית במקום. בית הכנסת באנדריאקה הוא אחד משלושה בתי הכנסת העתיקים באסיה הקטנה, בצד אלה של סרדיס ופריאֵנה, שנחשפו בשלמותם וזיהוּיָם חד-משמעי, אך מלבד שרידיו אין ידיעות אחרות על קהילה יהודית במקום. בית הכנסת העתיק של סרדיס בית הכנסת העתיק בפריאנה רשימת בתי כנסת בטורקיה נבזאט צ׳וויק וחנן אשל, "בית כנסת מהתקופה הביזנטית באנדריאקה שבדרום טורקיה", קדמוניות 139, תש"ע–2010, עמ' 41–43 דוד עמית, "עוד לנושא הסלילים בתיאורי המנורות", קדמוניות 117, תשנ"ט–2009, עמ' 53–54 תצלומי אנדריאקה ושרידיה (תפריט התצלומים נתון בצד שמאל) Nevzat Çevik et alii, "A Unique Discovery in Lycia: The Ancient Synagogue at Andriake, Port of Myra", Adalya, XIII, 2010 pp. 335–366 (באנגלית) חנן אשל, נֶבזאט צֶ'וויק, מרקוס ראוטמן ודוד עמית, "חידושים בבתי הכנסת הקדומים באסיה הקטנה", באתר רשות העתיקות, 2010 תצ"א של שרידי המבנה בסוסיא בהר חברון ובחורבת קושט שממזרח לטבעון דוד עמית, "מהם המעגלים משני צדי המנורה?", באתר רשות העתיקות; "הסלילים" דומים לאלה שבתגליפי המנורות בבית הכנסת העתיק בפריאנה ובבית הכנסת העתיק של סרדיס, טורקיה תצלום הכתובת יחיד – Hurreum; המבנה שופץ והוסב למוזיאון עתיקות (נפתח לביקורי קהל בראשית 2014)
סיני האק

סִינַי הוֹק (יידיש: סִינַי האָק גרמנית: Simon Hock, נודע עקב זאת גם בשם שמעון האק; כ"ד בחשוון ה'תקע"ו, 27 בנובמבר 1815 - 24 באוקטובר 1887, ו' בחשוון ה'תרמ"ח) היה חוקר יהודי וגנאלוג מראשית תקופת ההשכלה ועוזרו של שי"ר. עסק במחקר, אך התנגד לתיקוני הדת שנעשו בדורו. מחקריו בנושא תולדות יהודי פראג, המצבות בבית הקברות היהודי העתיק, וכן מחקרים בתחום הקבלה השפיעו על הדורות הבאים, ואף הקרינו על שיטתו של גרשום שלום בפרשנות כתבי הקבלה. לפי השערתו של הוק, שנת מותו של ישעיה הלוי הורוויץ (המכונה השל"ה הקדוש) הייתה שנת ש"צ (1636) ולא בסביבת ש"פ (1626), כפי שהודפס בהספד שספד לו רבי נתן נטע שפירא מחבר הספר מגלה עמוקות. ספרו על יהודי פראג שימש כמקור לרבים מספרי היזכור לאחר השואה, וכן למחקרי היסטוריונים אודות תולדות היהודים באירופה בעת הישנה. משפחות קהילות קודש פראג חיבורו המרכזי של הוק. הספר יצא לאור לאחר מותו בעריכת דוד קאופמן. (ספר סרוק ומקוון, באתר כתבים עבריים) הידור ועריכה מחודשת עם הערות לספר ההרכבה של אליהו בחור, מהדורת פראג 1793 (ספר סרוק ומקוון, באתר ספרי גוגל) הערות לספר גל עד מאת קלמן ליבן ובעריכת האק - ספר המפריך טענות על קדמות מצבות לפני האלף החמישי (לפי הספירה היהודית), מהדורת פראג תרט"ז (1856). עריכות הוק לא צוינו בגרסה העברית, והערותיו והקדמתו צורפו רק לגרסה הגרמנית. הספר Gal-ed : Grabsteininschriften des Prager isr. alten Friedhofs הגרסה הגרמנית לספר גל-עד מאת קלמן ליבן הכוללת הקדמה והערות. בהקדמה מוזכר שיתוף הפעולה עם דוד קאופמן הנחשב אחד המחברים בכרטסת הספרייה הלאומית צילום מודעת אבל שהוצאה בידי משפחתו (אתר ג'ני לשושלות משפחה) צילום מודעת אבל נוספת (אתר ג'ני לשושלות המשפחות) על פרומטל פלקלס מאמר על תגובת יהודי פראג לגירוש בידי מריה תרזה, הנסמכת על ספרו של הוק על יהודי פראג. המאמר המקוון מציג את תמונתו של הוק, שער ספרו העברי והגרמני, וכן את צילום הדף מספרו בו נדון עניין המאמר. תמונתו השמורה בספריה הלאומית כרטסת הספר גל עד במהדורה הגרמנית, הכוללת את הקדמתו והערותיו של האק. (בכרטסת הספרייה הלאומית) בספר גל עד הצטרף הוק לקריאתו של שי"ר בלעגו לחלק מהחוקרים החדשים שאצים 'לתקן את הדת' ולמעשה פוגעים בה. הערה בתחתית עמוד 20 מתוך תולדות משפחת הורוויץ מאת הרב צבי הירש הורוויץ רבה של דרזדן. הודפס בעיר זו בשנת תרצ"ה 1936, לפני שנאלץ לברוח ממנה.
קלואי בנט

קלואי בנט (באנגלית: Chloe Bennet; נולדה בשם קלואי וונג, Chloe Wang ב-18 באפריל 1992) היא שחקנית וזמרת אמריקאית. ידועה בעיקר מהופעתה בתפקיד הראשי של דייזי "סקיי" ג'ונסון / קוויק בסדרה "סוכני S.H.I.E.L.D." (2013–2020) של רשת ABC. נולדה בשם קלואי וונג בעיר שיקגו שבמדינת אילינוי. היא בתם של סטפני, רופאה פנימית, ושל בנט וונג, בנקאי השקעות אמריקאי ממוצא סיני. לבנט יש שישה אחים, מהם שני אחים באומנה, ואחד מאומץ . בנט למדה בבית הספר "St. Ignatius College Prep". בגיל 15 עברה לסין כדי לקדם את קריירת השירה שלה בשם קלואי וונג (汪可盈). בהיותה בסין, התגוררה בנט עם סבתה מצד אביה בשאנגחאי, ולמדה מנדרינית תקנית. היא הוציאה לאור סינגל בכורה בשם "Uh Oh", הן באנגלית והן במנדרינית. בהמשך הקליטה באנגלית בלבד את הסינגל "Every Day In Between". בהמשך עברה לגור בלוס אנג'לס שבקליפורניה. הופעתה הראשונה על המסך הייתה בסדרת הריקודים קצרת הימים בשם "The Nightlife" בערוץ TeenNick. ב-2011 הופיעה בנט בווידאו קליפ של להקת BIGBANG מקוריאה הדרומית שהקליטה את המיני-אלבום "Tonight". בעת שקידמה את קריירת המשחק שלה בהוליווד שינתה את שמה ל"קלואי בנט", אחרי שהתקשתה לקבל תפקידים עם שם משפחתה הקודם. בשנים 2012–2013 שיחקה בנט בתפקיד משנה בדמות היילי בסדרה הדרמה "נאשוויל" של ABC. בדצמבר 2012 לוהקה בנט לתפקיד ראשי בסדרת הטלוויזיה "סוכני S.H.I.E.L.D.", שעלתה לשידור ב-24 בספטמבר 2013. בנט מגלמת בתפקיד ראשי את דמותה של גיבורת-העל הבלתי אנושית סקיי / דייזי ג'ונסון / קווייק. "Uh Oh" (גרסה אנגלית) - 2011 "Uh Oh" (גרסה סינית) - 2011 "Every Day in Between" - ‏2011 מדיה וקבצים בנושא קלואי בנט בוויקישיתוף קלואי בנט, ברשת החברתית פייסבוק קלואי בנט, ברשת החברתית אקס (טוויטר) קלואי בנט, ברשת החברתית אינסטגרם קלואי בנט, במסד הנתונים הקולנועיים IMDb (באנגלית) קלואי בנט, באתר Rotten Tomatoes (באנגלית) קלואי בנט, במסד הנתונים הקולנועיים KinoPoisk (ברוסית) קלואי בנט, באתר MusicBrainz (באנגלית) Bennet, Chloe (15 במאי 2013). "Just for the record I just turned 21 in April! I'm not 22!". Twitter. ארכיון מ-26 באוגוסט 2014. נבדק ב-7 באוגוסט 2013. {{cite web}}: (עזרה) "Chloe Bennett". TVGuide.com. ארכיון מ-27 בספטמבר 2014. נבדק ב-30 בספטמבר 2015. {{cite web}}: (עזרה) Crowder, Courtney (9 בדצמבר 2013). "Chloe Bennet brings humor and heart to 'Agents of S.H.I.E.L.D.'". Chicago Tribune. ארכיון מ-7 ביולי 2015. נבדק ב-30 בספטמבר 2015. {{cite news}}: (עזרה) Hiltbrand, David (12 בנובמבר 2013). "Chloe Bennet out to impress the guys". Philadelphia Inquirer. ארכיון מ-18 בדצמבר 2014. נבדק ב-12 במאי 2014. {{cite news}}: (עזרה) Wong, Tony (11 במאי 2014). "Actress Chloe Bennet says changing her name changed her luck". The Toronto Star. ארכיון מ-22 באוקטובר 2014. נבדק ב-12 במאי 2014. {{cite news}}: (עזרה) Goldberg, Lesley (19 בדצמבר 2012). "Joss Whedon's 'S.H.I.E.L.D.' Pilot Enlists 'Nashville' Actress (Exclusive)". The Hollywood Reporter. ארכיון מ-10 ביולי 2015. {{cite web}}: (עזרה) "Joss Whedon's S.H.I.E.L.D. Pilot Completes Casting With Nashville Actress". TVLine. 19 בדצמבר 2012. {{cite web}}: (עזרה) "Marvel's S.H.I.E.L.D. Adds Chloe Bennett as Skye". MovieWeb. 19 בדצמבר 2012. {{cite web}}: (עזרה)
אינם

אינם (ברוסית: Энем, באדיגית: Инэм) היא עיירה ברוסיה, ברפובליקת אדיגיה שבצפון הרי הקווקז. העיירה נוסדה ב-1890. בשנות הששים של המאה ה-20 התחילה להתפתח מהר לאחר שבעיירה נפתחה תחנת רכבת שחיברה אותה עם קרסנודר וטואפסה. ב-17 בנובמבר 1967 העיירה קיבלה מעמד של מושבת עובדים. באינם נולד הקוסמונאוט הסובייטי אנטולי ברזובוי. אוכלוסיית אינם לפי שנים: ישראל כפר כמא, ישראל מדיה וקבצים בנושא אינם בוויקישיתוף ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
איילול ג'נסן

איילול ג'נסן (בטורקית: Eylül Cansın) הייתה צעירה טרנסג'נדרית שהתאבדה ב-5 בינואר 2015 והיא בת 23. ג'נסן קפצה אל מותה מגשר הבוספורוס באיסטנבול, טורקיה, למרות ניסיונות המשטרה לעצור אותה. מעט לפני מותה היא פרסמה סרטון התאבדות בטורקית בעמוד הפייסבוק שלה. איילול ג'נסן נולדה ב-1992, והייתה עובדת מין עד מותה, זמן קצר לפני יום הולדתה ה-24. היא הובאה למנוחות באיסטנבול. בסרטון ההתאבדות שלה, ג'נסן פותחת באומרה כי: "היום הוא יומי היפה ביותר. אני כל-כך שמחה. היום הולך להיות עוד יום יפה בשבילי", היא ממשיכה ומסבירה כי הותקפה פיזית יום לפני התאבדותה על ידי מי שהחשיבה לחבריה וכי היא הרגישה שלא היו לה חברים. ג'נסן ביטאה את הקושי בחיים של טרנסג'נדרית ובייחוד הקושי באפשרות למצוא עבודה, על-אף הרצון בזה, שכן התעללו בה. ג'נסן הוסיפה בווידאו פנייה אישית לאימה בה היא מבקשת ממנה לטפל בכלבת המחמד שלה, אומרת בדמעות "אני יודעת שתדאגי לה... בבקשה תחשבי עליי בכל פעם שתסתכלי עליה." בעקבות מותה של ג'נסן, התקיימו כמה הפגנות (באיסטנבול, אנקרה, איזמיר ואיזמיט) תחת הטענה כי מותה היה רצח חברתי. ההפגנות העלו מודעות לאלימות משטרתית ואלימות כנופיות כלפי עובדות מין טרנסיות. הן גם העלו נושאים חברתיים כמו אחוזי התעסוקה הנמוכים של אזרחים טרנסג'נדרים. זנות היא חוקית בטורקיה, ועובדות מין (בכללן נשים טרנסג'נדריות רבות) עומדות כקבוצה ברמת סיכון גבוהה למחלות מין ואלימות משטרתית בשל מיעוט זכויות המגינות על עובדות מין. ברשתות החברתיות התעורר זעם רב על התאבדותה של ג'נסן ועוד הד לגבי שוויון זכויות ללהט"ב. נכתבה התייחסות מצד ההתאגדות הפסיכולוגית הטורקית לפיה התאבדות של אנשים או נשים טרנסג'נדרים היא תופעה חברתית ומושפעת מקושי השתלבות של טרנסג'נדרים בחברה. בהתייחסות גם עולה דאגה שהתאבדותה של ג'נסן יצית עוד התאבדויות בקרב נוער להט"בי בטורקיה. לטענתם, יש להימנע מהסברים מפורטים של המוות, שכן הוא יכול להפוך מודל לחיקוי למתבגרים וצעירים בעלי נטייה דיכאונית ואבדנית, ועל-פני זאת מקדמים חשיפה לאפשרויות שונות של תמיכה וטיפול. Busey, Kelli, Turkish transgender woman commits suicide “I could not, did not allow !”, Planet Transgender, ‏5.1.2015 Trans Woman Ends her Life in Istanbul: I couldn't, They didn't let me, LGBTI News Turkey Eylul Cansin Commemorated: Trans Suicides are Political, Kaos GL, ‏8/1/2015 Psychologists Association LGBTI Suicides are Always a Social Phenomenon, LGBTI News Turkey
Selfish

Selfish (בעברית: אנוכי) הוא שיר של הראפר האמריקאי פיוצ'ר בהשתתפות הזמרת הברבדית ריהאנה מאלבום האולפן השישי שלו Hndrxx. השיר התפרסם כסינגל יחיד מ-Hndrxx ב-28 בפברואר 2017. השיר זכה להצלחה רבה בארצות הברית, כאשר מכר שם למעלה ממיליון עותקים, ונכנס אל המקום ה-37 במצעד הבילבורד הוט 100. את השיר כתבו ריהאנה, פיוצ'ר ונואל פישר, והוא הופק על ידי פישר גם כן. עם השיר הופיעו השניים בכמה הופעות, ואף בוצעו מספר רמיקסים וגרסאות כיסוי לשיר. בנוסף לכך, השיר הוא שיר פופ המשלב בתוכו גם את הרית'ם אנד בלוז. השיר זכה להצלחה בינונית, ובשיאו הגיע אל המקום ה-37 במצעד הבילבורד הוט 100. סרטון השיר "Selfish" באתר יוטיוב Selfish Girl - Rihanna | Song Info | AllMusic, AllMusic NRK P3 (2017-03-28), P3 Christine Live: Julie Bergan "Selfish" (Future ft. Rihanna cover), נבדק ב-2018-01-09 "New Music: Future feat. Rihanna – 'Selfish'". Rap-Up (באנגלית אמריקאית). נבדק ב-2018-01-09. "'FUTURE' vs. 'HNDRXX': Future Proves His Alter Egos Are No Gimmick". Billboard. נבדק ב-2018-01-09. "Future Chart History". Billboard. נבדק ב-2018-01-09.
1060-1069 לפנה"ס

שימו לב: ערך זה מכיל אירועים מן השנים 1069 - 1060 לפני הספירה 1069 לפנה"ס - סוף תקופת הממלכה החדשה במצרים העתיקה. 1069 לפנה"ס - רעמסס ה-11 מת, סוף תקופת השושלת ה-20 של מצרים. פרעה סמנדס עולה לשלטון ומתחיל את השושלת ה-21. 1068 לפנה"ס - קודרוס, מלכה האגדי של אתונה מת בקרב נגד הדורים לאחר שלטון של 21 שנים. המסורת האתונאית קובעת אותו כאחרון המלכים שהחזיקו בשלטון אבסולוטי. שמואל הנביא. עלי הכהן. ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
קצינת פניות הציבור

קצינת פניות הציבור (בראשי תיבות: קפ"ץ) הוא גוף בירור באגף כוח אדם (אכ"א) בצה"ל וכפוף ישירות לראש אכ"א שמטרתו לתת מענה לפניות חיילים, בני משפחותיהם והציבור בכל תחום ונושא הקשור לצה"ל. הגוף פועל משנת 1976, ובראשו עומדת קצינה בדרגת סגן-אלוף. שולה ליגום הקימה את המשרד בשנת 1977, ועמדה בראשו במשך קרוב ל-20 שנה. כיום עומדת בראש קצינת פניות הציבור סא"ל גל כהנר. משרד קצינת פניות הציבור מורכב משני תחומים עיקריים: תחום החובה - עוסק בפניות חיילי החובה ובני משפחותיהם הנוגעות בשירותו הצבאי של החייל. תחום האוכלוסיות - עוסק בפניות אזרחים, משרתי הקבע, חיילי מילואים וגופים חוץ צבאיים שונים אל צה"ל. אל קצינת פניות הציבור רשאי לפנות כל אדם, בכל עניין שימצא לנכון וקשור בצה"ל. כל פנייה זכאית לקבלת התייחסות. קצינת פניות הציבור עוסקת גם בבקשות סיוע בפתרון בעיות המצריכות טיפול מיידי ובפניות על רקע מצוקה נפשית. לצורך כך קיים מוקד פניות מיוחד הפעיל 24 שעות ביממה. כמו כן, אפשר לפנות למוסד קצינת פניות הציבור באמצעות מכתב, פקס, טלפון, והאינטרנט. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. נציבות קבילות החיילים פנייה אל קצינת פניות הציבור, באתר צה"ל תלונות חיילים: מצא הבדלים - נציב קבילות החיילים - קצינת פניות הציבור, באתר "הקשב!" פעילות קצינת פניות הציבור, סרטון בערוץ "רדיו סול", באתר יוטיוב (אורך: 42:14) ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו.
פיג'ו 305

פיג'ו 305 (בצרפתית: Peugeot 305) היא מכונית משפחתית אשר יוצרה על ידי חברת פיג'ו הצרפתית בין השנים 1977–1989. יוצרו 1,649,176 יחידות. 4 דלתות – סדאן 5 דלתות – סטיישן 3 דלתות – ואן (מסחרית) פיג'ו GL (מנוע 1,290 סמ"ק) פיג'ו GLS (מנוע 1,580 סמ"ק) פיג'ו GR (מנוע 1,290 סמ"ק) פיג'ו SR (מנוע 1,472 סמ"ק) פיג'ו GT (יוצר עד שנת 1983) פיג'ו GTX (יוצר משנת 1982), (מנוע 1,905 סמ"ק המפיק 105 כ"ס) פיג'ו GLD מנוע דיזל פיג'ו GRD מנוע דיזל פיג'ו SRD מנוע דיזל פיג'ו 305 – 4 דלתות פיג'ו 305 ואן (מסחרית), שנת 1988 פיג'ו 305 – סטיישן פיג'ו 305 פיג'ו פיג'ו 304 פיג'ו 405 מדיה וקבצים בנושא פיג'ו 305 בוויקישיתוף "פיג'ו 305" classicandperformancecar.com/peugeot/305 "פיג'ו 305" car.info/en-se/peugeot/305
עגנון (פירושונים)

עַגְנוֹן הוא שם משפחתו של הסופר ש"י עגנון. הוא נולד בשם שמואל יוסף טשאטשקעס (צַ'צְ'קֶס). לאחר שפרסם את הסיפור "עגונות" שינה את שם משפחתו לעגנון. בהמשך שב עגנון ועסק בנושא העגינות ברבות מיצירותיו. רבים מהנושאים את שם המשפחה עגנון הם קרובי משפחה של הסופר. האם התכוונתם ל... שמואל יוסף עגנון – סופר ישראלי, חתן פרס נובל לספרות אסתר עגנון – אשתו של ש"י עגנון, שסייעה לבעלה בעבודתו הספרותית אמונה עגנון – שם נעוריה של אמונה ירון, בתו של ש"י עגנון, שעסקה בהוצאה לאור של יצירות שחיבר אביה אמוץ עגנון – גאולוג וגאופיזיקאי ישראלי; נכדו של ש"י עגנון יהודה עגנון – פרופסור בפקולטה להנדסה אזרחית וסביבתית בטכניון; נכדו של ש"י עגנון בית עגנון – הבית שבו התגורר ש"י עגנון, בשכונת תלפיות בירושלים, ברחוב קלוזנר 16; כיום משמש הבית כמוזיאון
דאיה (ארגון)

דאיה (DAIA, נציגות של איגודים יהודים ארגנטינאים) היא התאגדות שחברים בה 140 מוסדות יהודיים של ארגנטינה. מטרתה להילחם בכל ביטוי של אנטישמיות, אפליה, גזענות ושנאת זרים, לשמור על זכויות האדם, לקדם שיח בין־דתי ודו־קיום הרמוני בין כל האזרחים, להתריע נגד הטרור הבינלאומי ולהבטיח את ביטחון מוסדות הקהילה היהודית בארגנטינה וחבריהם. מדיה וקבצים בנושא דאיה בוויקישיתוף אתר האינטרנט הרשמי של דאיה ערך זה הוא קצרמר בנושא ארגנטינה ובנושא ארגונים. אתם מוזמנים לתרום לוויקיפדיה ולהרחיב אותו.
בן הודג'ס

פרדריק בנג'מין "בן" הודג'ס השלישי (באנגלית: Frederick Benjamin "Ben" Hodges III) (נולד ב-6 באפריל 1958) הוא קצין בדימוס בדרגת לוטננט גנרל, בתפקידו האחרון שירת כמפקד כוחות צבא ארצות הברית בפיקוד אירופה (הארמייה השביעית). הודג'ס נולד בקווינסי שבפלורידה, בנם של פרד ונל. במאי 1980 סיים לימודיו באקדמיה הצבאית של ארצות הברית והתגייס לצבא ארצות הברית. שירת כמפקד מחלקה וסגן מפקד פלוגה בגדוד השלישי בחטיבה 41 של דיוויזיית השריון השנייה שהוצבה בגרמניה המערבית. שירת כמפקד פלוגה בגדוד הראשון של חטיבה 327 בדיוויזיה המוטסת ה-101, שימש מדריך בבית הספר לחי"ר של הצבא, וקצין תכנון וקצין אג"ם בדיוויזיית החי"ר השנייה המוצבת בקוריאה הדרומית. שימש סגן מפקד חטיבה 327 ועוזר מפקד כוחות נאט"ו באירופה. בשנים 1997–1999 פיקד על הגדוד השלישי בחטיבה 187 של הדיוויזיה המוטסת ה-101. ביוני 2002 מונה למפקד חטיבה 1 בדיוויזיה המוטסת ה-101 והוביל אותה במהלך מלחמת עיראק בלחימה באזור נג'ף. במהלך התארגנות החטיבה בכווית לפני היציאה למתקפה, תקף סמל מהחטיבה את עמיתיו, הרג שניים מהם ופצע 14 אחרים בהם את הודג'ס שנפצע באורח קל מרסיסי רימון יד. בתפקידו הבא שירת כעוזר ראש מטה וקצין אג"ם של הקורפוס המוטס ה-18, לאחר מכן שימש קצין אג"ם במפקדת קורפוס בעלות הברית בעיראק וראש מטה הקורפוס המוטס ה-18. ב-2009 מונה לקצין המבצעים של פיקוד אזור דרום של כוח הסיוע הביטחוני הבינלאומי באפגניסטן ובדצמבר 2010 מונה לקצין תיאום לענייני אפגניסטן ופקיסטן במטות המשולבים. בנובמבר 2012 מונה למפקד הראשון של פיקוד כוחות היבשה של נאט"ו שמפקדתו באיזמיר שבטורקיה. בנובמבר 2014 מונה למפקד כוחות הצבא בפיקוד אירופה של ארצות הברית, מילא תפקיד זה עד דצמבר 2017 ופרש מהשירות הצבאי. לאחר שחרורו מונה ליושב ראש למחקרים אסטרטגיים במרכז למחקר מדיניות אירופית (אנ'). הודג'ס בעל תואר שני בניהול מאוניברסיטת המדינה קולומבוס בג'ורג'יה, בוגר המכללה לפיקוד ומטה של הצבא ובעל תואר שני בלימודי אסטרטגיה וביטחון לאומי מהאוניברסיטה לביטחון לאומי. הוא נשוי להולי ואב לשניים. מדיה וקבצים בנושא בן הודג'ס בוויקישיתוף בן הודג'ס, ברשת החברתית אקס (טוויטר) ביוגרפיה באתר פיקוד אירופה של ארצות הברית ביוגרפיה באתר faoa.org ראיון עמו באתר האקדמיה הצבאית של ארצות הברית Colonel says assignment was hampered, טופיקה קפיטל ג'ורנל, 25 באפריל 2005 Passing the torch: Hodges bids farewell to U.S. Army Europe, Army, אתר צבא ארצות הברית, 15 בדצמבר 2017
רים יונס

רים יונס (בערבית: ريم يونس; נולדה ב-13 בספטמבר 1964) היא יזמת טכנולוגיה ופעילה חברתית ערבייה-ישראלית. בעלים ומייסדת משותפת של חברת הטכנולוגיה הרפואית “אלפא אומגה”. מכהנת כחברת ועד מנהל במספר עמותות שמטרתן קידום חינוך, תעסוקה ויזמות. רים יונס היא בת אמצעית, נולדה וגדלה בנצרת. למדה בבית הספר הבפטיסטי בעיר. בוגרת הנדסה אזרחית בטכניון (1987). בשנת 1993 שבה יחד עם בעלה, עימאד יונס (אותו הכירה בטכניון), מחיפה לנצרת כדי להקים במשותף בעיר את חברת “אלפא אומגה” , חברה גלובלית שמפתחת, מייצרת ומשווקת ציוד רפואי המסייע למנתחי מוח לנווט תוך כדי הניתוח. הציוד מבוסס על טכנולוגיה של החדרת אלקטרודה דקה לתוך המוח המאפשרת למנתח לזהות אזור ספציפי במערכת העצבים המרכזית, על ידי רישום, פיענח וניתוח של הפעילות התאית. הציוד משמש גם למחקר במדעי המוח. היישום המרכזי של הטכנולוגיה הוא בניתוחים לטיפול בסימפטומים של מחלת פרקינסון. הכיוון המקצועי של החברה הושפע מכך שאביה של רים נפטר מהמחלה. זו חברת ההיי-טק הראשונה בחברה הערבית בישראל. החברה זכתה באות הוקרה על מובילות חברתית סביבתית בתעשייה בצפון לשנת 2014 מטעם התאחדות התעשיינים בישראל. עם השנים הפכה החברה לגלובלית ונכון לשנת 2019 היא מעסיקה קרוב ל-100 עובדים. בין השנים 2003-1994 ייסדה עם בעלה גם את חברת “אלפא קאד”, המתמחה באספקת פתרונות תיב"ם לתחום הבניה והאדריכלות. חברת הוועד המנהל של הקרן החדשה לישראל. רים מתגוררת בנצרת עם בעלה עימאד יונס, ואם לשלושה. משפחה ערבית-נוצרית. זכתה בפרס "נשים בחזית" בקטגוריית יזמות טכנולוגית מטעם אתר סלונה (2015). בנימוקים לפרס נכתב: "על הובלה בחזית הפיתוח הטכנולוגית, על היותה דוגמה ומופת לקהילות המיעוטים בישראל בכלל ולנשים בפרט ועל פריצת תקרת הזכוכית נבחרה לאחת מ-50 הנשים המשפיעות של ליידי גלובס (2015) זכתה באות התעשיין בבית הנשיא 2018. חברה במועצת המנהלים וועד מנהל של מכללת אורט בראודה חברה בוועד המנהל של עמותת קו משווה חברה בוועד המנהל של רשת היזמות העולמית (עד 2016 - שבוע היזמות הגלובלי) חברה בוועד מנהל של קו אימפקט - חל"צ חברה בוועד המנהל של הקרן החדשה לישראל חברה בוועדה המייעצת לפריסה אוניברסלית מטעם משרד התקשורת בחלק מעמותות בהן יונס חברה בוועד המנהל או במועצת המנהלים היא האדם הערבי הראשון בתפקיד. רים יונס, ברשת החברתית פייסבוק רים יונס, ברשת החברתית LinkedIn הפרופיל של רים יונס, באתר A-LIST הפרופיל של ריס יונס(הקישור אינו פעיל), באתר ליסטה הפרופיל של רים יונס, באתר סופרסונס גיא גרימלנד וטלי חרותי סובר, למגזר הערבי אין יוסי ורדי, באתר TheMarker‏, 21 בנובמבר 2010 תני גולדשטיין, אבו-סטארט-אפ: ההיי טק הערבי פורח בגליל, באתר ynet, 30 במרץ 2011 אביטל להב, "ולתפארת כלכלת ישראל": יצואנים פורצי דרך, באתר ynet, 22 באפריל 2015 רעות שפיגלמן, "האבטלה במגזר הערבי גורמת להפסד של מיליארדים למשק", באתר כלכליסט, 19 ביוני 2016 https://www.youtube.com/watch?v=RFxO_5dKOIA ,TEDx https://www.youtube.com/watch?v=wNwM9TcmDt4 DLD conference אתר חברת אלפא אומגה אות הוקרה על מובילות חברתית סביבתית בתעשייה בצפון לשנת 2014, באתר התאחדות התעשיינים 8 הזוכות בפרס נשים בחזית 2015, באתר סלונה, 3 בדצמבר 2015 נורית רות, ‏32 רים יונס מייסדת ובעלי אלפא אומגא, באתר גלובס, 8 בספטמבר 2015 "החוצפה הישראלית המבורכת", באתר ערוץ 7, 8 ביולי 2018
מותחים בהליכה

מותחים בהליכה (באנגלית: Walk the Prank) היא תוכנית מציאות המשלבת בתוכה קומדיית מצבים. הסדרה משודרת בדיסני XD וערוץ דיסני החל מ-1 באפריל 2016 כחלק מספיישל 1 באפריל, ובאופן רשמי ב-6 באפריל 2016. בערוץ דיסני ישראל הסדרה החלה את שידוריה ב-1 באפריל 2017 כחלק מספיישל 1 באפריל ובאופן רשמי ב-7 ביוני 2017. ב-20 במרץ 2017 עלה ספיישל עם ת'ומס אנדרס ודייוויד לופז. העונה השנייה עלתה בדיסני XD וערוץ דיסני ב-1 באפריל 2017. בישראל החלה את שידוריה ב-1 באפריל 2018 כחלק מספיישל 1 באפריל ובאופן רשמי ב-7 במאי 2018. ב-31 באוגוסט 2017 הסדרה חודשה לעונה שלישית ביחד עם "קיקיוואקה: מחנה קיץ" ו-"הארלי באמצע". העונה החלה את שידוריה בארצות הברית ב-21 באפריל 2018. הסדרה משלבת בתוכה שני אלמנטים: אלמנט קומדיית המצבים, בו מראים את חייהם של ארבעת המותחים צ'אנס, הרמן, דסטי וביילי. אלמנט המציאות, בו מראים את הילדים מותחים אנשים אקראיים ברחוב. קודי ויית' בתפקיד צ'אנס ברייס גייזר בתפקיד הרמן ברנדון סברס בתפקיד דאסטי ג'יליאן שי ספיידר בתפקיד ביילי טובי ווינדהם בתפקיד דוד וויל אתר האינטרנט הרשמי של מותחים בהליכה (באנגלית) מותחים בהליכה, ברשת החברתית אקס (טוויטר) "מותחים בהליכה", במסד הנתונים הקולנועיים IMDb (באנגלית) "מותחים בהליכה", באתר Rotten Tomatoes (באנגלית) "מותחים בהליכה", באתר דיסני+ סדרות (באנגלית) Walk the Prank: Disney to Air Early Premiere דניס פטסקי (31 באוגוסט 2017). "Stuck in the Middle, Bunk'd & Walk the Prank Renewed for Season 3 by Disney". Deadline. נבדק ב-31 באוגוסט 2017. {{cite web}}: (עזרה) עד שידורו בישראל, כל פרק ייכתב בשמו המקורי באנגלית